Sambyeolcho foretok seg ikke mye før mot slutten av 1271. Inntil da hadde de forsøkt å få hjelp fra den japanske militærregjeringen Kamakura-shōgunatet. Sambyeolcho gjenvant deler av sin styrke, blant annet ved gjentatte ganger å raide Koreahalvøyas kyster. Et koreansk-mongolsk angrep mot Jeju ble iverksatt i februar 1272, og opprøret ble slått ned i april. Mongolriket tok deretter direkte kontroll over Jeju fram til 1294.